CELEX: 62009CN0036
Language: fi
Date: 2009-01-28 00:00:00
Title: Asia C-36/09 P: Valitus, jonka Transportes Evaristo Molina, S. A. on tehnyt 28.1.2009 yhteisöjen ensimmäisen oikeusasteen tuomioistuimen (neljäs jaosto) asiassa T-45/08, Transportes Evaristo Molina, S.A. v. komissio, 14.11.2008 antamasta tuomiosta

4.4.2009   
            
            
               FI
            
            
               Euroopan unionin virallinen lehti
            
            
               C 82/16
            
         Valitus, jonka Transportes Evaristo Molina, S. A. on tehnyt 28.1.2009 yhteisöjen ensimmäisen oikeusasteen tuomioistuimen (neljäs jaosto) asiassa T-45/08, Transportes Evaristo Molina, S.A. v. komissio, 14.11.2008 antamasta tuomiosta
   (Asia C-36/09 P)
   (2009/C 82/30)
   Oikeudenkäyntikieli: espanja
   Asianosaiset
   
      Valittaja: Transportes Evaristo Molina, S.A.(edustajat: asianajajat A. Hernández Pardo, S. Beltrán Ruiz ja L. Ruiz Ezquerra)
   
      Muu osapuoli: Euroopan yhteisöjen komissio
   Vaatimukset
   
               —
            
            
               Kantaja vaatii, että ensimmäisen oikeusasteen tuomioistuimen asiassa T-45/08, 14.11.2008 antama tuomio kumotaan kokonaisuudessaan ja siltä varalta, että yhteisöjen tuomioistuin katsoo, että sillä on tarvittavat tiedot pääasian ratkaisemiseksi ensimmäisen oikeusasteen tuomioistuimen tuomiosta tehdyssä valitusasiassa,
               
                           —
                        
                        
                           ennen pääasian ratkaisua todetaan Transportes Evaristo Molina, S.A.:n valituskirjelmässä esitetyt todisteet merkitykselliseksi ja ne arvioidaan, ja
                        
                     
                           —
                        
                        
                           arvioidaan kaikki Transportes Evaristo Molina, S.A.:n ensimmäisen oikeusasteen tuomioistuimessa esittämät vaatimukset: 12.4.2006 annetun komission päätöksen (1) kumoaminen sillä perusteella, että se on asetuksen N:o 1/2003 (2) 9 artiklan vastainen sekä valituskirjelmässä mainittujen yhteisön oikeusperiaatteiden vastainen, EY 81 artiklan ja sen 3 kohdassa tarkoitettuja ryhmäpoikkeuksia koskevien asetuksen (ETY) N:o 1984/83 (3) ja asetuksen (EY) N:o 2790/99 (4) vastainen.
                        
                     
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               a)
            
            
               EY 230 artiklassa tarkoitetun määräajan kuluminen on laskettava siitä alkaen, kun valituksenalainen päätös (12.4.2006 annettu komission päätös, asia COMP/B-1/38.348 REPSOL CPP) alkoi vaikuttaa suoraan ja erikseen Transportes Evaristo Molina S.A:an.
            
         
               b)
            
            
               Siltä varalta, että Transportes Evaristo Molina S.A.:n valitus katsotaan tehdyksi määräajan päättymisen jälkeen, valittaja esittää, että valitus pitäisi voida tutkia, koska Euroopan yhteisöjen komission menettely asiassa on aiheuttanut sekaannusta, joka on vaikuttanut valittajan ratkaisuihin.
            
         
      (1)  EY:n perustamissopimuksen 81 artiklan soveltamisesta (Asia COMP/B-1/38.348 — Repsol CPP) 12.4.2008 tehty komission päätös 2006/446/EY, EUVL L 176, s. 104.
   
      (2)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003, EUVL 2003, L 1, s. 1.
   
      (3)  Perustamissopimuksen 85 artiklan 3 kohdan soveltamisesta yksinostosopimusten ryhmiin 22.6.1983 annettu komission asetus (ETY) N:o 1984/83,, EYVL L 173, s. 5.
   
      (4)  EY:n perustamissopimuksen 81 artiklan 3 kohdan soveltamisesta tiettyihin vertikaalisten sopimusten ja yhdenmukaistettujen menettelytapojen ryhmiin 22.12.1999 annettu komission asetus (EY) N:o 2790/1999, EYVL L 336, s. 21.